  Майя Бывальцева 3-тӥ куарусёнэ Удмуртилэн тӧроез Александр Бречалов «Вормон диктант» ужрадэ пыриськиз. Со сярысь кивалтӥсь «ВКонтакте» мерлыко вотэсысь бамаз ивортӥз. «Аксион» заводысь ӧнерчиосын ӵош выльысь школа парта сьӧры пукси! Тулкымъяськисько! «Вормон Диктант» гожтӥмы. <…> 45 минут ӵоже Быдӟым Атыкай ожлэн историез сярысь 25 юанъёслы валэктонъёс сётӥ, чидатэк йылпумъянъёсты возьмасько Александр Бречалов, Удмуртилэн тӧроезУлосвыллэн тӧроеныз ӵош ужрадэ «Аксион-холдинг» заводлэн кивалтӥсез Геннадий Кудрявцев но биатлонъя дуннелэн куинь пол чемпионэз, Удмуртиысь биатлонъя федерацилэн кивалтӥез Иван Черезов пыриськизы. «Таӵе ужрадъёсты ялан ортчытъяны кулэ. Уката ик асьме вакытэ, куке историез выльысь гожтыны, Быдӟым Атыкай ожын соизлэсь яке таизлэсь интызэ воштыны яке ужрадъёслы дунъетэз йырчукин берыктыны тыршисьёс трос луизы. Акция – мылкыд сётэ, уката ик егитъёслы. Юанъёс сокем тунсыко сётэмын, эшшо огпол литератураез лыдӟем, та темая тросгес иворт тодэм потэ», - улосвыл тӧролэсь кылъёссэ вераз солэн пресс-службаез.   Удмуртиын «Воромон диктант» ужрад 189 интыын ортчиз. Вань пыриськисьёс 1945-тӥ арын 10-тӥ куартолэзе потэм «Правда» газетлэсь копизэ басьтӥзы.  Ватсалом, «Воромон диктант» 20119-тӥ арысен ортчытъяське. Кылем арын Удмуртиын укмыс полащдакаосын ужрадэ 500 адями пыриськиз.   Тегъёс: Мерлык Ижкар Удмуртия АлександрБречалов Вормонлы75  